มาพักผ่อนที่หัวหินกิจกรรมยามค่ำคืนของคนมาหัวหินก็ต้องมาตลาดกลางคืนของหัวหินสิคะ ของกินอร่อยๆ ของช้อปมากมาย มาหาข้าวเย็นร้านนี้แวะเกือบทุกทีที่มาหัวหินเลยค่ะ เพราะราคาไม่แพง อาหารได้ไว ต้องครัวลุงจ่า ร้านอยู่ในตลาดโต้รุ่งหัวหิน 

สั่งต้มยำกุ้งน้ำใส ต้มยำเปรี้ยวปรี๊ดเผ็ดแซ่บถูกใจ กุ้งตัวใหญ่ แน่น เนื้อหวาน มีเห็ดฟางช่วยเพิ่มความอร่อย

ผัดฉ่าปลา รสจัดอีกแล้วครบเครื่องผัดฉ่า ข่าพริกไทยอ่อนใบมะกรูด เผ็ด เค็ม ปลาไม่คาว ทานกับข้าวสวยร้อนๆอร่อยจริงเชียว

ผัดผักรวมมิตร จานนี้เค็มๆมันๆ แต่ผักบางอย่างไม่ค่อยสดอย่างบล็อกโคลี่ รวมๆก็กรอบอยู่ทานได้ค่ะ

สลัดกุ้ง ตอนแรกที่คุณแม่สั่งคิดว่าเป็นสลัดกุ้งทอด แต่ม่เป็นกุ้งลวก มีน้ำสลัดมาสองอย่างเป็นมายองเนส กับทาวซันไอส์แลนด์อันนี้จะเปรี้ยวๆหน่อย ผักสด กุ้งหวานค่ะ

ร้านนี้ราคาไม่แพงเลย อาหารได้ไว คนมาทานเยอะ คนต่างชาติก็แยะ บริการใช้ได้ ร้านตรงเข้ามาในตลาดหัวหินอยู่ซ้ายมือ จะมีร้านอาหารขายติดๆกันหลายร้าน จอดรถที่วัดหัวหินได้ค่ะ